  Анжелика Тихонова корреспондент Воткаын Елена Васюкова режиссёрлэн «Чайковский. Русский гений» фильменыз тодматон ортчиз. Со сярысь Пётр Чайковскийлэн музей-юртэзлэн пресс-службаез ивортӥз. Фильмын оглом 254 артистъёс шудӥзы. Пётр Чайковскийлэсь рользэ Вахтангов нимо театрысь актёр Владимир Логвинов быдэстӥз. Нош оглом крезьгурчиез вить актёръёс возьматӥзы. Тужгес покчиезлы съёмкаос дыръя кык толэзь гинэ вал на. Чайковскийлэсь кузпалзэ Маяковский нимо театрысь актриса Дарья Повереннова шудӥз. Озьы ик фильме Лариса Лужина, Авангард Леонтьев, Михаил Багдасаров, Жан Даниэль тодмо артистъёс, Ижкарысь но Воткаысь актёръёс пыриськизы. Валтӥсь ролез шудӥсь Владимир Логвинов Пётр Чайковскийлэн лулпушказ нылпилэн кадь капчи, ӝутскем мылкыдзэ утьыны быгатэмезлы паймемзэ вераз но крезьгурчилэсь улонзэ усьтыны капчи ӧвӧл шуыса пусйиз. Чайковский сярысь ваньзэ уд вера. Луэ фильм пуктыны, луэ дас фильм пуктыны, но со кытын ке но отын, нош асьмеос татын. Валтӥсез, мар ми вераны тыршим: Чайковский улэп адями, тӥляд, мынам яке мукет кинлэн ке кадь ик шӧдонъёсын. Со улэп. Солэн аслаз сюлэмшугъяськонъёсыз, курадӟонъёсыз, синмаськонъёсыз, ӟырдыт мылкыдъёсыз Владимир Логвинов, Пётр Чайковкийлэсь рользэ быдэстӥсьФильме шудон сценаос сяна, документальной люкетъёсты но пыртӥзы. Сценарий крезьгурчи улэм вакытысь ужкагазъёсъя, солэн но матысь адямиосызлэн гожтэтъёссыя но тодэ ваёнъёссыя гожтӥзы. Кинолэн сузьетэз крезьгурчи вордӥськытозь сизьым арлы азьвыл кутске но 1893 арын Петербургын сое ватон нуналэн йылпумъяське. Пётр Чайковскийлэсь пичи дырзэ Воткаысь музей-юртын снимать каризы, отын Чайковскийёс 11 ар улӥзы. Пётрез черке пыртонэз элькунысь Преображенской черкын пуктӥзы. Со сяна, съёмкаос Санкт-Петербургын, Клинын, Нью-Йоркын, Москваын ортчизы. Тодэ вайытом, Тодэ вайытом, 8-11 пӧсьтолэзе Удмуртиысь куинь каръёсын «П. И. Чайковскийлэн вордскем шаераз» («На родине П. И. Чайковского») фестиваль ортчоз. Тегъёс: Удмуртия фильм Чайковский Вотка  